

**Lastensuojelu varhaiskasvatuksessa koulutushanke**





Pirinen Anne, Lehtori, projektipäällikkö

Kanervo Riikka, Lehtori

Lassila Liisa, Lehtori

Laurea-ammattikorkeakoulu

2020-2021

**Lastensuojelu varhaiskasvatuksessa koulutushankkeen 2020-2021 tuotoksia kooste**

Lastensuojelu varhaiskasvatuksessa opintokokonaisuus (10op) toteutui Opetushallituksen rahoittamana Laurea-ammattikorkeakoulussa 2020-2021. Koulutuksen tarkoituksena oli tarjota varhaiskasvatuksen työntekijöille tietoa lastensuojelun toiminnasta sekä valmiuksia toimia tilanteissa, joissa lapsesta ja perheestä herää huoli.

Koulutuksen tavoitteena oli lisätä varhaiskasvatuksen henkilöstön tietoa lastensuojelutyöstä, antaa keinoja ja valmiuksia lasten ja perheiden tukemiseen ennalta ehkäisevästi sekä luoda yhteistyötä alueellisten lasten ja perheiden parissa toimivien tahojen kanssa.

Koulutus muodostui kahdesta teemasta; Varhaiskasvatus ja lastensuojelullinen huoli 5 op sekä Verkostoyhteistyön kehittäminen 5 op. Keskiössä koulutuksessa olivat lastensuojeluosaamisen syventäminen, moniammatillisen yhteistyön vahvistaminen sekä toimintavalmiuksien saaminen huolen herätessä. Koulutukseen sisältyi video- ja verkkoluentojen lisäksi koulutusmateriaaleja, tehtäviä sekä ohjausta ja vertaisosaamisen jakamista. Lisäksi osallistujat toteuttivat oman työyhteisönsä tarpeista nousevan kehittämistehtävän. Koulutuksen kesto oli 13 kuukautta, jonka aikana seminaareja toteutettiin kolme ja zoom-tapaamisia 11.

Lastensuojelullinen huoli oli koulutuksen ensimmäisen osion kantava teema, johon pureuduttiin asiantuntijaluentojen kautta. Lastensuojelua käsiteltiin kattavasti huolen vyöhykkeiden, lastensuojeluilmoituksen, lastensuojelun sosiaalityön sekä perhetyön kautta. Lapsen suojelua sivuttiin myös lapsiin kohdistuvan väkivallan ja kriisityön näkökulmista. Yksi koulutuksen tavoitteista oli vahvistaa moniammatillista yhteistyötä alueellisten lasten ja perheiden parissa toimivien tahojen kanssa

Koulutuksen aikana pienryhmien kehittämistehtävissä tuotettiin lastensuojeluun liittyvää uutta tietoa, osaamista tai työvälineitä varhaiskasvatuksen kentälle ja omiin työyhteisöihin. Kehittämistehtävien teemoiksi nousivat perheitä auttavat palvelut, huolen herääminen, monikulttuurinen työskentely, kriisityö, sekä lastensuojelu.

Tässä koosteessa on esitelty Lastensuojelu varhaiskasvatuksessa –koulutuksen kehittämistehtäviä, joiden sisällöistä voit lukea lisää koulutuksen blogista Laurea Showcasesta, kts. linkit alla.

* Kattava kooste oman alueen lapsiperheille suunnatuista julkisen ja kolmannen sektorin palveluista.
  + [Miten varhaiskasvatusikäisen lapsen perhettä tuetaan?](https://showcase.laurea.fi/opiskelijablogit/lastensuojelu-varhaiskasvatuksessa/2021/miten-varhaiskasvatusikaisen-lapsen-perhetta-tuetaan/#more-30367) <https://showcase.laurea.fi/opiskelijablogit/lastensuojelu-varhaiskasvatuksessa/2021/miten-varhaiskasvatusikaisen-lapsen-perhetta-tuetaan/#more-30367>

”Ja mitä sitten? Puhelinnumerot ja muut yhteystiedot on nyt päivitetty ja ilmoitustaulut siivottu ainakin meidän omilla työpisteillämme. Nyt tiedot ovat ainakin hetken ajan tasalla ja eri tukimahdollisuuksista on ajantasaista tietoa, jota voimme tarjota työkavereillemme ja tarpeen tullen asiakkaillemme. Oli upeaa löytää kaupunkien tarjoaman tuen lisäksi myös yhdistysten matalankynnyksen palvelut ja vertaiskerhot, joista varmasti moni perhe saa apua lapsiperheen haasteissa.”

* Esite, johon on koottu kattavasti tietoa varhaiskasvatuksen aloituksesta ja neuvolan palveluista sekä neuvolan ja varhaiskasvatuksen yhteistyöstä. Esite tarjoaa tietoa ja tukea arjen haasteisiin.
  + [Arkeakannatellen](https://showcase.laurea.fi/opiskelijablogit/lastensuojelu-varhaiskasvatuksessa/2021/arkea-kannatellen/#more-29419)

<https://showcase.laurea.fi/opiskelijablogit/lastensuojelu-varhaiskasvatuksessa/2021/arkea-kannatellen/#more-29419>

”Näistä ajatuksista syntyi [esite: Perheiden tukeminen ja päivähoidon aloitus Helsingissä](https://showcase.laurea.fi/wp-content/uploads/2021/10/Perheiden-tukeminen-ja-paivahoidon-aloitus-Helsingissa-1.pptx). Halusin kerätä samaan esitteeseen mielestäni olennaiset sivustot lapsiperheille hoidon aloitukseen sekä perheiden tukemiseen liittyen. Esitteeni on suunnattu helsinkiläisille perheille ja olen halunnut kertoa esitteessä myös varhaiskasvatuksen ja neuvolan välisestä yhteistyöstä.”

* Opas, joka sisältää tietoa varhaiskasvatuksen yhteistyötahoista. Kehittämistehtävän aikana kartoitettiin lapsiperheille tarjolla olevia palveluita ja tuen muotoja. Kävi ilmi, että eri toimijat tuottavat samanlaisia palveluita, eivätkä välttämättä ole itsekään tietoisia mikä taho olisi ensisijainen auttamaan perhettä tietyssä tilanteessa.
  + [Huolen herääminen, varhainen puuttuminen ja lastensuojeluilmoituksen tekeminen varhaiskasvatuksessa](https://showcase.laurea.fi/opiskelijablogit/lastensuojelu-varhaiskasvatuksessa/2021/huolen-heraaminen-varhainen-puuttuminen-ja-lastensuojeluilmoituksen-tekeminen-varhaiskasvatuksessa/#more-29318)

<https://showcase.laurea.fi/opiskelijablogit/lastensuojelu-varhaiskasvatuksessa/2021/huolen-heraaminen-varhainen-puuttuminen-ja-lastensuojeluilmoituksen-tekeminen-varhaiskasvatuksessa/#more-29318>

”Varhaiskasvatuksen kentällä on tärkeää olla entistä selkeämpää tietoa, miten toimia, kun huoli lapsesta tai perheestä herää, varhaisen tuen palveluista sekä lastensuojeluprosessin eri vaiheista.  Niinpä kokosimme varhaiskasvatuksen yhteistyötahoja ja heidän yhteystietoja yhteen ja laadimme muutaman A4 sivun mittaisen paperisen oppaan: “Huolen herääminen, varhainen puuttuminen ja lastensuojeluilmoituksen tekeminen varhaiskasvatuksessa” työyhteisöön kasvattajien tueksi arkeen. Opas on kasvattajien apuna tilanteissa, joissa heillä herää huoli lapsesta tai perheestä ja he kokevat tarvitsevansa tarkempaa tietoa, kuinka edetä asioissa sekä yhteistyökumppaneista, joiden kanssa asioita voi yhdessä viedä eteenpäin. Opas sisältää varhaisen tuen palveluiden yhteistyötahot, heidän yhteystietonsa, lastensuojelun yhteystiedot ja tietoa lastensuojeluilmoituksen tekemisestä sekä poliisin yhteystiedot. Oppaassa helpotamme kasvattajia erilaisten huolen laatujen ja huolen vyöhykkeistön avulla hahmottaan eri huolen tasoja ja yhteistyötahoja huolen tasosta riippuen.”

Varhaiskasvatuksen piirissä olevat lapset ja ylipäätään Suomen väestö on moninaisempi ja monikulttuurisempi kuin koskaan aiemmin. Päiväkodin ovella ja porteilla kohtaavat erilaiset kulttuurit ja käsitykset, jotka saattavat herättää ihmetystä.

* Keskustelukortit, jotka kannustavat varhaiskasvatuksen ammattilaisia jakamaan omia ajatuksiaan ja kokemuksiaan kulttuurien kohtaamisesta, sekä tarjoavat lisätietoa erilaisista perhepalveluista.
  + [Keskusteluituja](https://showcase.laurea.fi/opiskelijablogit/lastensuojelu-varhaiskasvatuksessa/2021/keskusteluituja/)

<https://showcase.laurea.fi/opiskelijablogit/lastensuojelu-varhaiskasvatuksessa/2021/keskusteluituja/>

”Valtakunnallinen sekä paikallinen varhaiskasvatussuunnitelma velvoittaa meitä kasvattajia huomioimaan monikulttuurisuuden arjessa ja ottamaan sen osaksi arkea. Tästä syystä olemme halunneet valmistaa varhaiskasvatukseen kasvattajien käyttöön kortit, jotka voivat omalta osaltaan tukea keskustelua. Lisäksi korttien tarkoitus on ohjata kasvattajia tiedon äärelle, esimerkiksi erilaisten luku- ja linkkivinkkien kautta. Toivomme, että kortit innostavat kasvattajia monipuoliseen keskusteluun sekä lisäävät päiväkodin ja perheiden yhteistyötä.”

* Asialista monikulttuuristen perheiden varhaiskasvatuspolun alun helpottamiseksi. Useammalle kielelle käännetyn listan avulla on helppo varmistaa, onko perheillä tarpeeksi tietoa erilaisista päiväkodin arkeen liittyvistä käytänteistä.
  + [Varhainen lapsi  – ja perheohjaajan kohdennettu tuki perheille](https://showcase.laurea.fi/opiskelijablogit/lastensuojelu-varhaiskasvatuksessa/2021/varhainen-lapsi-ja-perheohjaajan-kohdennettu-tuki-perheille/#more-31202)

<https://showcase.laurea.fi/opiskelijablogit/lastensuojelu-varhaiskasvatuksessa/2021/varhainen-lapsi-ja-perheohjaajan-kohdennettu-tuki-perheille/#more-31202>

”Tarve varhaiselle ja tarkemmin suunnitellulle lapsi- ja perheohjaajan tapaamiselle lähti maahanmuuttajataustaisten perheiden ja varhaiskasvatuksen kasvatushenkilöstön tarpeista. Nähtiin, että luottamuksellisen suhteen luominen perheiden kanssa vie aikaa ja haluttiin saada suhde aluille heti lukukauden alussa. Lisäksi koettiin, että perheiden kanssa olisi hyvä käydä päivähoidon perusasioita yhdessä läpi, jotta ne tulisivat tutummaksi heti aluksi. Osa vanhemmista koki, että päivähoitoa aloittaessaan, he olisivat tarvinneet enemmän tietoa ja tämä on lukuvuoden aikana näkynyt tietämättömyytenä perusasioista, kuten esimerkiksi vaatetuksessa.”

* Selkokielinen video Vantaan palveluista varhaiskasvatusikäisten lasten perheille. Maahanmuuttajaperheillä ei välttämättä aina ole tarpeeksi tietoa tarjolla olevista palveluista tai heillä on vaikeuksia löytää näiden palvelujen pariin. Kehittämisprosessin tuotoksena syntyi selkokielinen video, joka on ensisijaisesti suunnattu maahanmuuttajaperheille, mutta hyödyttää kaikkia lapsiperheitä.
  + [Tietoa puhuttuna – video](https://showcase.laurea.fi/opiskelijablogit/lastensuojelu-varhaiskasvatuksessa/2021/tietoa-puhuttuna-video-vantaan-palveluista-varhaiskasvatusikaisten-perheille/#more-30426)

<https://showcase.laurea.fi/opiskelijablogit/lastensuojelu-varhaiskasvatuksessa/2021/tietoa-puhuttuna-video-vantaan-palveluista-varhaiskasvatusikaisten-perheille/#more-30426>

”Kokemuksemme mukaan, monet asiakkaamme tarvitsevat tiedon puhuttuna. Syynä voi olla esimerkiksi suomen kielen ymmärtäminen helpommin kuultuna tai lukutaidottomuus. Syy voi olla myös kulttuurien erilaisuudessa. Siinä missä Suomessa on totuttu tärkeiden asioiden tulevan paperilla, monessa kulttuurissa tärkeät asiat keskustellaan. Video asettuu näiden välimaastoon jaettavana dokumenttina, joka toivottavasti herättää perheissä halun keskustella. Palveluiden omia esitteitä ja internetsivuja olemme tutkineet tietoa tiivistäessämme. Videon on tarkoitus olla informatiivinen kokonaisuus, joka ei mene yksityiskohtiin vaan esittelee tiiviisti ja selkeästi, minkälaista apua on tarjolla, mihin tilanteeseen ja mihin otan yhteyttä.”

Huolen määrittely koettiin haasteelliseksi kysymykseksi, vaikka se on varhaiskasvatuksessa useasti läsnä. Huolen heräämiseen ei ole yleistä määritelmää vaan se on usein työntekijän subjektiivinen kokemus. Huolen sanoittamiseksi kaivattiin lisää työkaluja, joita kehittämistyön aikana syntyikin useampi.

* Tukikysymykset huolen muotoilemiseen ja sanoittamiseen. Tukikysymykset herättävät myös pohtimaan, pitääkö huoleen reagoida välittömästi vai voiko tilannetta seurata vielä jonkin aikaa.
  + [Kun huoli herää](https://showcase.laurea.fi/opiskelijablogit/lastensuojelu-varhaiskasvatuksessa/2021/kun-huoli-heraa/#more-29680)

<https://showcase.laurea.fi/opiskelijablogit/lastensuojelu-varhaiskasvatuksessa/2021/kun-huoli-heraa/#more-29680>

”Varhaiskasvatuksen ammattilaisina vietämme paljon aikaa asiakkaidemme kanssa ja olemme avainasemassa heidän tukemisessaan. Lastensuojelulla on edelleen kovin negatiivissävytteinen kaiku päivähoidossa ja monelle työntekijälle kynnys puuttua on vielä suuri, vaikka lastensuojelun tehtävä on auttaa lapsia ja perheitä haastavissa elämäntilanteissa. Jos varhaiskasvatuksessa herää huoli joko lapsen tai huoltajan puolesta, mitä silloin voi tai täytyy tehdä? Tämän pohjalta lähdimme työstämään huoli ohjeistusta. Tarve kehittämistehtävälle syntyi suoraan työelämän tarpeesta ja toiveesta.”

* Selkeä ohjeistus lastensuojeluilmoituksen laatimisen tueksi. Lomake sisältää selkeät toimintaohjeet, sekä helpottaa huolen puheeksi ottamisen.
  + [Huolen herätessä](https://showcase.laurea.fi/opiskelijablogit/lastensuojelu-varhaiskasvatuksessa/2021/huolen-heratessa/#more-31153)

<https://showcase.laurea.fi/opiskelijablogit/lastensuojelu-varhaiskasvatuksessa/2021/huolen-heratessa/#more-31153>

”Tehtävämme tuotoksessa keskityimme Huolen puheeksi ottamisen malliin, lastensuojeluilmoituksen, huoli-ilmoituksen, sekä yhteydenotto sosiaalihuollosta vastaavaan viranomaiseen – ilmoituksen täyttämisen selkeään ohjeistukseen, sekä paikkakuntakohtaisten yhteystietojen kokoamiseen kunkin kunnan tarpeisiin.”

* Perehdytyskansioon liitettävä ohjevihko, joka sisältää kattavasti tietoa huolen vyöhykkeistä, huolen puheeksiotosta, konsultaationumeroista sekä käytännön ohjeet lastensuojeluilmoituksen tekemiseen.
  + [Pakko vai velvollisuus](https://showcase.laurea.fi/opiskelijablogit/lastensuojelu-varhaiskasvatuksessa/2021/pakko-vai-velvollisuus/#more-29096)
  + <https://showcase.laurea.fi/opiskelijablogit/lastensuojelu-varhaiskasvatuksessa/2021/pakko-vai-velvollisuus/#more-29096>

”Lastensuojelu varhaiskasvatuksessa -opintojen ryhmämme kehittämistehtäväksi valikoitui työyhteisöjen tarpeista nouseva aihe saada lisää tietoa, ohjeita ja käytännön vinkkejä lastensuojeluilmoituksen tekemiseen. Varhaiskasvatuksessa, riippuen alueesta, kunnasta tai kaupungista, käytänteet vaihtelevat paljon. Laki määrittelee selkeästi sen, kenen lastensuojeluilmoitus on tehtävä. Määrittelystä huolimatta kentällä on erilaisia toimintatapoja. Koimme tämän asian varsin tärkeäksi ja esille nostettavaksi asiaksi. Kaikkien alalla työskentelevien tulee tietää, miten näissä tilanteissa toimitaan.”

Koulutuksen yhtenä tavoitteena oli lastensuojelun ja varhaiskasvatuksen yhteistyön kehittäminen ja lastensuojelutiedon lisääminen. Varhaiskasvatuksen kentällä koetaan, että yhteistyö lastensuojelun kanssa on usein haastavaa ja epätietoisuutta aiheuttaa muun muassa vaitiolovelvollisuus, lastensuojelutyöntekijöiden suuri vaihtuminen ja etenkin epätietoisuus eri tahojen työkäytänteistä.

* “Lastensuojelun käsikirja”, jossa selvennetään lastensuojeluilmoituksen tekoa sekä lastensuojelutarpeen selvittämistä.
  + [Lapsen hyvinvointi loves dialogi](https://showcase.laurea.fi/opiskelijablogit/lastensuojelu-varhaiskasvatuksessa/2021/lapsen-hyvinvointi-loves-dialogi/#more-31286)

<https://showcase.laurea.fi/opiskelijablogit/lastensuojelu-varhaiskasvatuksessa/2021/lapsen-hyvinvointi-loves-dialogi/#more-31286>

”Halusimme tuottaa lastensuojelutarpeen arvioinnin tueksi taulukon, joka auttaa niin yksittäistä työntekijää kuin varhaiskasvatuksen tiimiä pohtimaan, mistä huoli syntyy, miten olisi parasta toimia ja miten voitaisiin huolen keskiössä olevaa lasta tukea oikealla tavalla ja oikea-aikaisesti.

Käsikirjaamme pystyy helposti jakamaan netissä ja se tulostuu selkeänä kokonaisuutena. Taulukko lastensuojelutarpeen arvioimisen tueksi tulostuu omana sivunaan, jolloin se on myös helposti kopioitavissa.”

* Vuosikello, jonka avulla voidaan lisätä varhaiskasvatuksen ja sosiaalipalveluiden yhteistyötä ja erilaisia yhteistyökäytänteitä.
  + [“Yhteistyötä! Pysyvyyttä! Jatkuvuutta!”](https://showcase.laurea.fi/opiskelijablogit/lastensuojelu-varhaiskasvatuksessa/2021/yhteistyota-pysyvyytta-jatkuvuutta/#more-30522)
  + <https://showcase.laurea.fi/opiskelijablogit/lastensuojelu-varhaiskasvatuksessa/2021/yhteistyota-pysyvyytta-jatkuvuutta/#more-30522>

”Kehittämistyön edetessä saimme idean varhaiskasvatuksen ja sosiaalipalveluiden yhteiseen vuosikelloon, jonka tarkoituksena on kehittää yhteistyön muotoja koko toimintakauden ajaksi. Vuosikellon ideana on jakaa vastuuta toiminnan ylläpitämiselle, eikä se näin ollen jäisi parin tietyn henkilön harteille. Vuosikellossa olisi tarkoitus olla merkittynä varhaiskasvatuksen ja sosiaalipalveluiden yhteistyön muodot. Ideoimamme yhteistyön muodot voisivat olla muun muassa tietoiskut sosiaalipalveluista vanhempainilloissa ja aloituskeskusteluissa, kurssimuotoiset vertaistukiryhmät vanhemmille, lapsille ennaltaehkäiseviä vertaistukiryhmiä päiväkodissa, esim. Theraplay, esittelyvideot nettisivuille ja sosiaaliseen mediaan, sosiaalipalveluiden työntekijöiden pop up -hetket päiväkodeissa, koulutukset sosiaalipalveluista varhaiskasvatuksen työntekijöille, teemavanhempainillat pikkulapsiperheille ajankohtaisista aiheista.”

* Lomake varhaiskasvatuksen ja lastensuojelun välisen yhteistyön parantamiseksi tilanteissa, joissa perhe on jo lastensuojelun tuen piirissä.
  + [Perustiedoilla yhteistyöhön](https://showcase.laurea.fi/opiskelijablogit/lastensuojelu-varhaiskasvatuksessa/2021/perustiedoilla-yhteistyohon/#more-29809)

<https://showcase.laurea.fi/opiskelijablogit/lastensuojelu-varhaiskasvatuksessa/2021/perustiedoilla-yhteistyohon/#more-29809>

”Lomake olisi käytössä niissä tilanteissa, joissa lastensuojelu on katsonut tarpeelliseksi ottaa varhaiskasvatuksen mukaan osaksi lapsen ja perheen tukitoimia. Perheiden tilanteet ja tuen tarpeet ovat hyvin moninaisia ja näin ollen varhaiskasvatus jo sinällään voi olla osa tukitoimia. Tukitoimia voidaan järjestää myös niin, että ne sisältyvät lapsen hoitopaivään tai vaikuttavat arkeen varhaiskasvatuksessa.”

Varhaiskasvatuksen arjessa eteen tulee tilanteita, joissa perhettä on kohdannut kriisi tai suru. Varhaiskasvatuksen työntekijät saattavat olla ensimmäisiä perheen ulkopuolisia tahoja, jotka kohtaavat kriisin kokeneen perheen. Varhaiskasvatuksessa tärkeintä on käsitellä asiaa lapsen kanssa, mutta samalla olisi hyvä saada myös koko perhe oikeanlaisen tuen ja avun piiriin.

* Tietopaketti kriisistä, sen vaiheista ja kriisin käsittelystä lasten kanssa. Näiden lisäksi tietopakettiin on kerätty kriisitilanteessa auttavia palveluita sekä apua tarjoavia tahoja yhteystietoineen.
  + [Mikä hätänä? - Asiakkaankohtaaminen ja tukeminen](https://showcase.laurea.fi/opiskelijablogit/lastensuojelu-varhaiskasvatuksessa/2021/mika-hatana-asiakkaan-kohtaaminen-ja-tukeminen/#more-30298)

<https://showcase.laurea.fi/opiskelijablogit/lastensuojelu-varhaiskasvatuksessa/2021/mika-hatana-asiakkaan-kohtaaminen-ja-tukeminen/#more-30298>

”Tähän kentältä nousseeseen tarpeeseen vastataksemme, teimme kehittämistehtävästämme turvallisuuskansioon liitettävän osion perheen ja lapsen kriisin kohtaamisesta ja auttamisen väylistä henkilökunnan tueksi. Tämä osio on tarkoitettu perehdytykseen uusille työntekijöille sekä pikaista apua ja ohjeistusta tarvitseville työntekijöille, jotka jo ovat joutuneet tilanteeseen, jossa vanhempi tai lapsi tarvitsee välitöntä tukea tai apua. Olemme työryhmämme kanssa tehneet tästä liitteestä mahdollisimman kattavan mutta samalla tiiviin tietopaketin.”

Kaiken kaikkiaan Lastensuojelu varhaiskasvatuksessa -koulutus tarjosi paljon tietoa ja työkaluja, mutta ennen kaikkea varmuutta ja rohkeutta puuttua. Ajankohtaisen asiantuntijatiedon lisäksi merkityksellisenä koettiin keskustelut ja kokemusten jakaminen: samanlaiset kysymykset askarruttivat osallistujia niin isoissa, kuin pienissäkin kunnissa. Suurimmat oivallukset ja parhaat käytänteet ovat jalkautuneet koulutuksen aikana osallistujien työyhteisöihin ja blogin kautta ne leviävät myös laajemman yleisön saataville. Osallistujilta saatujen palautteiden kautta koulutuksen anti nähtiin tärkeänä osana ammatillisen kehittymisen kannalta ja koettiin, että tämänkaltaisella täydennyskoulutuksella on jatkossakin kysyntää ja tarvetta.